我好中意去日本，暫時去過北海道，鹿兒島，米子，大阪，每個地方既拉面都各有特式，最深刻係北海道既牛油拉面。今次黎到呢間拉面店，係比佢綠色同黑色既湯底吸引。 可能因為岩岩開鋪，入到去我想點綠色果碗拉面，侍應話未準備好，咁無辦法啦，我就試黑蒜拉面。賣相好靚！呷一口湯，咦，味道都唔錯，有好濃既黑蒜味！再試下d拉面，略嫌太軟，不夠彈牙唐心蛋非常入味，蛋味濃。 叉燒非常甘香肥膏位置入口即溶 木耳絲夠爽口，不錯。雖然唔知呢碗係唔係正宗既東京拉面，但環境乾淨企理，會再光顧。